สวัสดีค่ะ มาปรึกษาเรื่องปัญหาผิวหน้าค่ะ พอดีเป็นคนที่หน้ามันมากค่ะ สิวขึ้นเยอะด้วยค่ะ (สิวที่เป็นคือ สิวอุดตัน สิวหิน สิวฮอร์โมนและสิวอักเสบค่ะ)รอยสิวไม่หายด้วยค่ะ ตอนนี้ใช้ โฟมล้างหน้า clean & clear สีส้มอยู่ค่ะ หน้าไม่หายมันสิวก็ไม่ลดด้วยค่ะ อยากทราบว่าควรใช้ครีมหรือเซรั่มแบบไหนดีคะ ควรทานผลิตภัณฑ์อาหารเสริมอันไหนคะ และควรใช้โฟมล้างหน้าแบบไหนดีคะ (ถ้าแนบรูปด้วยจะดีมากนะคะ)ขอบค่ะ
สวัสดีค่ะ อากการหน้ามันเกิดจากการที่ต่อมไขมันบนใบหน้าผลิตน้ำมันออกมามากเกินไป ซึ่งอาจเกิดขึ้นได้จากหลายสาเหตุ เช่น สภาพอากาศ ฮอร์โมน หรือเครื่องสำอางที่ใช้ สภาพผิวเดิม หรือระดับฮอร์โมนเพศชายในร่างกายเพิ่มสูงขึ้นในช่วงเข้าวัยเจริญพันธุ์ และเพิ่มโอกาสการเป็นสิวอุดตัน สิวอักเสบได้มากกว่าคนทั่วไปการรักษานั้น คงต้องเน้นเรื่องการรักษาการเกิดสิวร่วมไปด้วย โดยสิวอุดตันนั้น สามารถใช้ยารักษาทาสิวเฉพาะที่เช่น ยากลุ่ม benzyl peroxide หรือ benzac ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) ร่วมไปด้วย ซึ่งควรใช้ภายใต้การดูแลของแพทย์การดูแลผิวหน้าที่มันนั้น ควรจะล้างหน้าให้สะอาด 2 ครั้งเช้าเย็น และใช้สบู่อ่อนๆที่ไม่ระคายเคืองเช่นพวกเวชสำอางค์ หาซื้อได้ตามร้านขายยา แต่ไม่ควรล้างหน้าเกินวันละ 2 ครั้งเช่นกัน เพราะปัญหาหน้ามันไม่ได้เกิดจากความสกปรก และการล้างหน้าบ่อยครั้งอาจทำให้ผิวหน้าแห้ง ซึ่งส่งผลให้กลไกร่างกายผลิตน้ำมันออกมาทดแทนมากยิ่งขึ้นจนอาการหน้ามันแย่ลงได้ สามารถใช้กระดาษซับหน้ามันระหว่างวันได้ค่ะ